**Cina cea de dragoste**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Miroase-a ploaie-n seara asta caldă

Şi a cireșe-amare timpurii,

Iordanul pare foc acum când scaldă

Un ciob de lună. Eu te-aştept să vii

Lângă altarul inimii, doar cerul

Să se aplece-n taină lângă noi,

Tu nu uita s-aduci metanierul

Să ne rugăm în vreme de război

Pentru o cină-a dragostei supreme,

Euharistic să te port prin ani

Ca pe-un stigmat nevindecat de vreme

Pe-o stâncă din grădina Ghetsimani.

- Un tremur fin și vinul în pahare

Se leagănă ca marea sub furtuni,

La cină s-a vorbit despre trădare...

Într-un sărut, iubito, poţi s-aduni

Tot universul vieţii și nevoia

De a urca Golgota către sfinţi,

Un ritual sublim dezmiardă Joia

Când s-a vândut iubirea pe arginţi.

Îngenunchez să-ţi spăl în mir piciorul

Când tu mă scalzi cu lacrimi de pelin,

Azi urcă lângă noi Mântuitorul

Pe Via Dolorasa sub destin.

Liliana Trif Ioan Grigoraș